Scorul FICO minim acceptat diferă de la o bancă la alta, așadar ideal este ca brokerul de credite să coreleze profilul clientului cu condițiile de creditare ale băncilor pentru confirmarea eligibilității clientului pentru un credit. Chiar dacă sunt instituții financiare care creditează doar clienți care beneficiază de un scor FICO bun, vestea bună este aceea că scorul FICO poate fi crescut. Factorii care conduc la creșterea scorului FICO sunt: achitarea ratelor creditelor la termen; lipsa restanțelor; lipsa întârzierilor la plata ratelor; numărul mic de credite active; o durată optimă de timp de la primul credit până în prezent; o durată optimă de timp de la creditul achitat anterior la noua solicitare de credit; numărul mic sau inexistent de refinanțări; număr mic de interogări în Biroul de Credit; creditele contractate NU ating limita maximă a gradului de îndatorare; Scorul FICO crește atunci când clientul demonstrează că are un comportament de creditare responsabil, folosește creditele bancare pentru proiecte importante și perfect justificare, iar achitarea împrumuturilor se realizează fără întârzieri sau restanțe.